proxectonos/corpus_dominio_legal_administrativo_tmp huggingface dataset:
EXTRACTO da Resolución do 27 de setembro de 2024 pola que se convoca e se regula a concesión de axudas, en réxime de concorrencia non competitiva para o ano 2024, ás asociacións de persosa consumidoras da Comunidade Autónoma de Galicia para actividades de sensibilización, formación e divulgación en materia de sobreendebedamento (código de procedemento CO400C).
Instituto Galego do Consumo e da Competencia — III. Outras disposicións — 10/10/2024

BDNS (Identif.): 789162.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro.
Beneficiarias
Poderán ser beneficiarias destas axudas as asociacións de consumidores que estean legalmente constituídas e inscritas, no momento de publicarse esta resolución no
Diario Oficial de Galicia
, na Sección Xeral do Rexistro de Organizacións de Consumidores e Usuarios de Galicia a que se refire o Decreto 95/1984, do 24 de maio.
Segundo.
Obxecto
As axudas reguladas nestas bases teñen por obxecto a realización por parte das asociacións de consumidores inscritas na sección xeral do Rexistro de Organizacións de Consumidores e Usuarios de Galicia dun programa de actividades de sensibilización, formación e divulgación en materia de sobreendebedamento coas especificidades que se establecen no artigo 2 destas bases reguladoras.
Terceiro.
Bases reguladoras
Resolución do 27 de setembro de 2024 pola que se convoca e se regula a concesión de axudas, en réxime de concorrencia non competitiva para o ano 2024, ás asociacións de persoas consumidoras da Comunidade Autónoma de Galicia para actividades de sensibilización, formación e divulgación en materia de sobreendebedamento (código de procedemento CO400C).
Cuarto.
Importe
O Instituto Galego do Consumo e da Competencia concederá axudas ás asociacións de consumidores de Galicia por un importe total de 12.000 euros , con cargo á aplicación orzamentaria 09.80.613A.781.0 do orzamento do Instituto Galego do Consumo e da Competencia para o ano 2024.
Quinto.
Prazo de presentación de solicitudes
O prazo para a presentación das solicitudes é de un mes, que comezará a contar desde o día seguinte ao da publicación desta resolución no
Diario Oficial de Galicia
.
Santiago de Compostela, 27 de setembro de 2024
ORDE do 11 de outubro de 2024 pola que se amplía o gasto máximo autorizado da Orde do 2 de xullo de 2024 pola que se establecen as bases reguladoras xerais e a convocatoria para o ano 2024 para a concesión, en réxime de concorrencia competitiva, de axudas a proxectos colectivos, financiados polo Fondo Europeo Marítimo, de Pesca e de Acuicultura (FEMPA), para a restauración da biodiversidade e dos ecosistemas mariños mediante medidas de conservación no marco de actividades marisqueiras sustentables (código de procedemento PE209B).
Consellería do Mar — III. Outras disposicións — 15/10/2024

O artigo 3.3 da Orde da Consellería do Mar do 2 de xullo de 2024 establece que «Os importes consignados na convocatoria, así como as aplicacións ás cales se imputen, poderán ser ampliados en función das dispoñibilidades orzamentarias sen que iso dea lugar á apertura de novo prazo de presentación de solicitudes, respectando sempre o disposto nos artigos 31 da Lei 9/2007, do 13 de xuño, de subvencións de Galicia, e o artigo 30 do Decreto 11/2009, do 8 de xaneiro, polo que se aproba o regulamento da citada lei».
No prazo de presentación recibíronse solicitudes admisibles por importe superior ao previsto inicialmente para o ano 2025. Dado que existen dispoñibilidades de crédito derivadas de remanentes doutras convocatorias de axudas en programas do mesmo servizo, considérase axeitado ampliar o importe do crédito inicial para a concesión, en réxime de concorrencia competitiva, de axudas a proxectos colectivos, financiados polo Fondo Europeo Marítimo de Pesca e de Acuicultura (FEMPA), para a restauración da biodiversidade e dos ecosistemas mariños mediante medidas de conservación no marco de actividades marisqueiras sustentables, con cargo á aplicación 46.03.723A.770.1, código de proxecto 2024 142. Con esta ampliación de crédito poden atenderse todas as solicitudes e así acadar un uso máis eficiente dos fondos públicos e un maior grao de execución orzamentaria.
Por todo o antedito, facendo uso das facultades que me confire o artigo 34 da Lei 1/1983, de normas reguladoras da Xunta e da súa Presidencia,
Artigo único. Ampliación de crédito
1. Amplíase o crédito máximo destinado a financiar as axudas a proxectos colectivos, financiados polo Fondo Europeo Marítimo, de Pesca e de Acuicultura (FEMPA), para a restauración da biodiversidade e dos ecosistemas mariños mediante medidas de conservación no marco de actividades marisqueiras sustentables, con cargo á aplicación orzamentaria 46.03.723A.770.1, código de proxecto 2024 142, na anualidade 2025 da convocatoria 2024, nun importe de 55.000 €.
2. O novo importe total máximo, sumando o importe inicial xa publicado e a presente ampliación, é o detallado no seguinte cadro:
3. A publicación desta orde de ampliación de crédito non implicará a modificación do prazo establecido para presentar solicitudes.
Disposición derradeira única
Esta orde producirá efectos a partir do día seguinte ao da súa publicación no Diario Oficial de Galicia.
Santiago de Compostela, 11 de outubro de 2024
EXTRACTO da Orde do 7 de outubro de 2024 pola que se establecen as bases reguladoras para a concesión de indemnizacións en materia de sanidade vexetal na Comunidade Autónoma de Galicia e se convocan para o ano 2024 (código de procedemento MR465A).
Consellería do Medio Rural — III. Outras disposicións — 15/10/2024

BDNS (identif.): 790366
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
1. Poderán ser persoas beneficiarias destas indemnizacións as persoas físicas e xurídicas e as entidades sen personalidade xurídica cuxos vexetais ou produtos vexetais fosen afectados polas medidas fitosanitarias adoptadas en virtude dunha declaración da presenza da praga pola autoridade competente, orixinada polo desenvolvemento dun programa oficial de erradicación dos organismos de corentena dos determinados na correspondente convocatoria. As empresas poderán ser beneficiarias sempre que teñan a consideración de pequena e mediana empresa agraria, segundo o establecido nas directrices comunitarias sobre axudas estatais ao sector agrario e forestal para o período 2023-2027 e no Regulamento (UE) nº 2022/2472 da Comisión, do 14 de decembro de 2022.
2. No caso de produtores de plantas de viveiro, estes deberán estar inscritos nos correspondentes rexistros oficiais, non sendo posible o outorgamento de indemnización se no momento da inspección inicial o viveiro non cumpre este trámite.
Segundo.
Obxecto
Esta orde ten por obxecto:
a) Establecer, no marco dos programas de control e loita contra pragas de corentena e pragas regulamentadas, as bases reguladoras para a concesión de indemnizacións polas medidas fitosanitarias adoptadas sobre os vexetais afectados polos organismos de corentena.
b) Convocar a concesión de indemnizacións para o ano 2024 (código de procedemento MR465A).
Terceiro.
Bases reguladoras
Orde do 7 de outubro de 2024 pola que se establecen as bases reguladoras para a concesión de indemnizacións en materia de sanidade vexetal na Comunidade Autónoma de Galicia e se convocan para o ano 2024 (código de procedemento MR465A).
Cuarto.
Importe
Para a concesión das subvencións convocadas destinarase un crédito de 40.000 euros. Este importe poderase incrementar nos supostos previstos no artigo 31.2 da Lei 9/2007, do 13 de xuño, de subvencións de Galicia.
Quinto.
Prazo de presentación de solicitudes
O prazo de presentación de solicitudes será dun mes contado a partir do día seguinte ao da publicación desta orde no
Diario Oficial de Galicia
. Para estes efectos, entenderase como último día do prazo o correspondente ao mesmo ordinal do día da publicación. Se o último día do prazo for inhábil, entenderase prorrogado ao primeiro día hábil seguinte.
Santiago de Compostela, 7 de outubro de 2024
ORDE do 10 de outubro de 2024 pola que se nomea directora territorial na provincia da Coruña a María del Mar Ferreiro Broz.
Consellería de Presidencia, Xustiza e Deportes — II. Autoridades e persoal — 14/10/2024

En virtude do establecido nos artigos 38 da Lei 1/1983, do 22 de febreiro, de normas reguladoras da Xunta e da súa Presidencia, e 11.5 do Decreto 245/2009, do 30 de abril, polo que se regulan as delegacións territoriais da Xunta de Galicia, e atendendo aos criterios establecidos na normativa citada,
Nomeo directora territorial da Consellería de Presidencia, Xustiza e Deportes na provincia da Coruña a María del Mar Ferreiro Broz.
Santiago de Compostela, 10 de outubro de 2024
EXTRACTO da Resolución do 27 de setembro de 2024 pola que se convoca e se regula a concesión de axudas, en réxime de concorrencia non competitiva para o ano 2024, ás asociacións de consumidores da Comunidade Autónoma de Galicia para actividades de sensibilización, formación e divulgación en materia de subministración de enerxía eléctrica e comercio electrónico seguro (código de procedemento CO400B).
Instituto Galego do Consumo e da Competencia — III. Outras disposicións — 10/10/2024

BDNS (Identif.): 789153.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro.
Entidades beneficiarias
Poderán ser beneficiarias destas axudas as asociacións de consumidores que estean legalmente constituídas e inscritas, no momento de publicarse esta resolución no
Diario Oficial de Galicia
, na sección xeral do Rexistro de Organizacións de Consumidores e Usuarios de Galicia a que se refire o Decreto 95/1984, do 24 de maio.
Segundo.
Obxecto
As axudas reguladas nestas bases teñen por obxecto a realización por parte das asociacións de consumidores inscritas na sección xeral do Rexistro de Organizacións de Consumidores e Usuarios de Galicia dun programa de actividades de sensibilización , formación e divulgación en materia de subministración de enerxía eléctrica e comercio electrónico seguro, coas especificidades que se establecen no artigo 2 das bases.
Terceiro.
Bases reguladoras
Resolución do 27 de setembro de 2024 pola que se convoca e se regula a concesión de axudas, en réxime de concorrencia non competitiva para o ano 2024, ás asociacións de consumidores da Comunidade Autónoma de Galicia para actividades de sensibilización, formación e divulgación en materia de subministración de enerxía eléctrica e comercio electrónico seguro (código de procedemento CO400B).
Cuarto.
Importe
O Instituto Galego do Consumo e da Competencia concederá axudas ás asociacións de consumidores de Galicia por un importe total de 12.000 euros, con cargo á aplicación orzamentaria 09.80.613A.781.0 do orzamento do Instituto Galego do Consumo e da Competencia para o ano 2024.
Quinto.
Prazo de presentación de solicitudes
O prazo para a presentación das solicitudes é dun mes, que comezará a contar desde o día seguinte ao da publicación desta resolución no
Diario Oficial de Galicia
.
Santiago de Compostela, 27 de setembro de 2024
RESOLUCIÓN do 7 de outubro de 2024 pola que se redistribúen os créditos orzamentarios recollidos na Resolución do 7 de marzo de 2024 pola que se establecen as bases reguladoras e se anuncia a convocatoria de subvencións para proxectos de enerxía fotovoltaica, para o ano 2024, susceptibles de cofinanciamento pola Unión Europea no marco do Programa Galicia Feder 2021-2027 (código de procedemento IN421S).
Axencia Instituto Enerxético de Galicia — III. Outras disposicións — 10/10/2024

Mediante a Resolución do Inega, do 7 de marzo de 2024, que foi publicada no DOG núm. 56, do 19 de marzo de 2024, establecéronse as bases reguladoras e anunciouse a convocatoria de subvencións para proxectos de enerxía fotovoltaica.
Rematado o prazo para presentar solicitude o 19 de abril de 2024, e visto que nas epígrafes correspondentes a Administración local e entidades sen ánimo de lucro o crédito era insuficiente, e na epígrafe correspondente a empresas non se rexistraron solicitudes suficientes, o Inega, por medio da Resolución do 2 de agosto de 2024, solicitou unha redistribución dos fondos, en función do volume de solicitudes recibido, modificando a táboa do artigo 3.1 da Resolución do 7 de marzo de 2024, que queda do seguinte xeito:
O artigo 31 do Decreto 11/2009 establece que, cando a contía total máxima das subvencións convocadas se distribúa entre distintos créditos orzamentarios, a alteración da dita distribución non precisará de nova convocatoria pero si das modificacións que procedan no expediente de gasto e da publicación nos mesmos medios que a convocatoria.
Debido a que nos meses de xullo e agosto se recibiron numerosas solicitudes de modificación da data estimada de execución do proxecto por parte de varias empresas, motivo polo cal se reducen significativamente os orzamentos previstos para a anualidade 2024 e dado que a convocatoria non esta resolta, que na aplicación orzamentaria correspondente existe crédito dispoñible e coa finalidade de incrementar a eficacia administrativa e a eficiencia na asignación de recursos públicos, maximizando o impulso de proxectos de enerxía fotovoltaica,
Primeiro. Redistribuír por anualidades os fondos destinados ás subvencións para proxectos de enerxía fotovoltaica para as anualidades 2024 e 2025, modificando a táboa do artigo 3.1 da Resolución do 7 de marzo de 2024 do seguinte xeito:
Dotación orzamentaria inicial
Dotación orzamentaria final:
Segundo. Esta modificación, unha vez publicada no
Diario Oficial de Galicia
, non implicará a modificación do plazo establecido para presentar solicitudes.
Santiago de Compostela, 7 de outubro de 2024
RESOLUCIÓN do 1 de outubro de 2024 pola que se publican as subvencións concedidas en virtude da Orde do 16 de maio de 2024 pola que se establecen as bases reguladoras e se convocan subvencións, en réxime de concorrencia competitiva, para entidades privadas sen ánimo de lucro para a realización de programas de carácter sociosanitario no ano 2024 (Diario Oficial de Galicia número 117, do 18 de xuño).
Consellería de Sanidade — III. Outras disposicións — 14/10/2024

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, procédese á publicación das subvencións concedidas segundo a devandita orde.
Segundo o artigo 3.1 o crédito orzamentario inicial da orde é de 300.000,00 € con cargo á aplicación 5001.413A.481.33 e o código de proxecto 201400028, dos orzamentos xerais da Comunidade Autónoma de Galicia para o ano 2024.
Unha vez finalizada a fase de instrución das solicitudes recibidas e logo de teren sido estas avaliadas pola Comisión de Valoración, prevista no artigo 12 das bases reguladoras, vista a proposta de resolución formulada polo órgano instrutor e tendo en conta as dispoñibilidades orzamentarias,
Primeiro. Conceder ás entidades que se relacionan no anexo I, ao abeiro da indicada orde, as axudas reflectidas na dita relación, a consecuencia da aplicación dos criterios de baremación previstos no artigo 13 da orde.
Segundo. Denegar as subvencións ás solicitudes que se relacionan no anexo II por aplicación do artigo 14.2.c).
Terceiro. Excluír as solicitudes que se relacionan no anexo III, con indicación da causa concreta que motivou a súa exclusión.
Cuarto. Denegar a subvención ás solicitudes que se relacionan no anexo IV, por non acadaren a puntuación mínima exixible.
Quinto. De conformidade co artigo 19 das bases reguladoras, realizarase un único pagamento unha vez cumprida a finalidade e demais condicións desta orde nos termos que recollen os artigos 28, 29 e 30 da Lei 9/2007, do 13 de xuño, así como os artigos 41 e 42 do Decreto 11/2009, do 8 de xaneiro, e xustificados os gastos e os pagamentos realizados.
Sexto. A data límite de presentación da documentación xustificativa da realización do programa subvencionado, segundo o artigo 19 da orde, é o 10 de novembro de 2024.
Santiago de Compostela, 1 de outubro de 2024
Na orde indica, no seu artigo 14.2.c) que o importe que se vai adxudicar: «se irá asignando o importe subvencionable a cada un dos proxectos que superaron o limiar mínimo de puntuación seguindo a orde de prelación ata o esgotamento do crédito».
Deste xeito, algúns programas, a pesar de superar o limiar mínimo de puntuación, non acadan subvención por terse esgotado o crédito antes de chegar ao seu posto na prelación:
Como indica o artigo 14.1, «non se poderá conceder subvención ás solicitudes que non obteñan unha puntuación mínima global de 50 puntos».
Por non acadar esta puntuación denégase a subvención aos seguintes programas:
ORDE do 9 de outubro de 2024 pola que se publica a ampliación de crédito da Orde do 13 de outubro de 2023 pola que se establecen as bases reguladoras e se procede á convocatoria de subvencións para a concesión directa de bolsas e axudas para persoas traballadoras desempregadas que participen en accións formativas de formación profesional para o emprego do Catálogo de especialidades formativas do Servizo Público de Emprego Estatal ou do Repertorio nacional de certificados de profesionalidade, correspondentes aos exercicios 2023 e 2024 (código de procedemento TR301V).
Consellería de Emprego, Comercio e Emigración — III. Outras disposicións — 15/10/2024

A Orde do 13 de outubro de 2023, publicada no DOG núm. 205, do 27 de outubro de 2023, regula o réxime da concesión directa de subvencións, por parte da Consellería de Emprego, Comercio e Emigración, en concepto de bolsas e axudas para as persoas traballadoras desempregadas que participen en accións formativas de especialidades ou módulos formativos do Repertorio nacional de certificados de profesionalidade, ou de especialidades formativas do Catálogo de especialidades formativas do Servizo Público de Emprego Estatal financiadas pola referida consellería, concretando, así mesmo, aquelas liñas formativas que quedan fóra do marco regulador da norma, como é o caso dos programas integrados de emprego, os obradoiros de emprego e as accións formativas financiadas con fondos procedentes do Mecanismo de recuperación e resiliencia.
O artigo 2.5 da dita orde establece que se poderá ampliar a contía máxima dos créditos dispoñibles para esta convocatoria. O incremento do crédito estará condicionado á declaración de dispoñibilidade do crédito como consecuencia dunha xeración, ampliación ou incorporación de crédito, ou da existencia de remanentes doutras convocatorias financiadas con cargo ao mesmo crédito ou a créditos incluídos no mesmo programa ou en programas do mesmo servizo.
Dado o elevado volume de solicitudes de bolsas e axudas presentadas e resoltas e coa finalidade de facer partícipes da subvención ao maior número de beneficiarios posibles, cómpre ampliar, con remanentes procedentes doutras ordes de convocatoria, o importe dos créditos destinados á concesión directa de bolsas e axudas para o alumnado desempregado participante nas referidas accións formativas.
Consecuentemente con todo o anteriormente exposto, no exercicio das facultades que me confire o artigo 34 da Lei 1/1983, do 22 de febreiro (DOG núm. 23, do 21 de marzo), reguladora da Xunta e da súa Presidencia,
Artigo único.
Ampliación de crédito
Amplíase o importe total do crédito inicial de 9.360.000,00 €, destinado á concesión de bolsas e axudas reguladas ao abeiro do disposto na Orde do 13 de outubro de 2023, nas seguintes contías e con cargo á aplicación e proxecto que a seguir se indican:
Disposición derradeira.
Entrada en vigor
Esta orde entrará en vigor o día hábil seguinte ao da súa publicación no
Diario Oficial de Galicia
.
Santiago de Compostela, 9 de outubro de 2024
RESOLUCIÓN do 8 de outubro de 2024, da Secretaría Xeral de Medios, pola que se publican as axudas concedidas a empresas que realicen publicacións periódicas escritas integramente en galego.
Presidencia da Xunta de Galicia — III. Outras disposicións — 15/10/2024

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 23 da Resolución do 28 de decembro de 2023, da Secretaría Xeral de Medios, pola que se aproban as bases reguladoras para a concesión de axudas económicas, en réxime de concorrencia non competitiva, dirixidas a empresas que realicen publicacións periódicas escritas integramente en galego, e se convocan para o ano 2024 (DOG núm. 11, do 16 de xaneiro), publícanse no anexo as empresas beneficiarias.
Estas axudas fináncianse con cargo ás aplicacións orzamentarias 34.03.151A.470.0 e 34.03.461A.470.0 dos orzamentos xerais da Comunidade Autónoma de Galicia para o ano 2024.
Santiago de Compostela, 8 de outubro de 2024
RESOLUCIÓN do 7 de outubro de 2024 pola que se dá publicidade aos convenios de colaboración subscritos no segundo cuadrimestre do ano 2024.
Axencia Galega da Industria Forestal — III. Outras disposicións — 16/10/2024

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro) impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Primeiro. Darlle publicidade á relación dos convenios subscritos pola Axencia Galega da Industria Forestal no segundo cuadrimestre do ano 2024, que se incorpora como anexo I a esta resolución.
Santiago de Compostela, 7 de outubro de 2024
RESOLUCIÓN do 2 de outubro de 2024 pola que se dá publicidade da Resolución do 27 de setembro de 2024 pola que se deixa sen efecto a Resolución do 24 de xuño de 2024 pola que se encarga á empresa pública Tecnologías y Servicios Agrarios, S.A., S.M.E., M.P. (Tragsatec), como medio propio personificado, para o apoio técnico e administrativo na xestión da intervención acordada respecto dos contratos de servizos de transporte sanitario de Vigo.
Consellería de Sanidade — III. Outras disposicións — 16/10/2024

Por medio da Resolución do 31 de maio de 2024, e ante a grave perturbación constatada na prestación do servizo de transporte sanitario urxente e non urxente na Área Sanitaria de Vigo por parte da empresa adxudicataria, acordouse a intervención dos contratos de servizos de transporte sanitario coa finalidade de asegurar o axeitado mantemento e funcionamento deste servizo esencial.
O 24 de xuño de 2024 ditouse resolución pola que se acordou encargar a Tragsatec o apoio técnico e administrativo na xestión da intervención acordada, establecendo unha duración inicial do encargo de 6 meses, sen prexuízo de que, se a intervención finalizaba antes do dito prazo, o encargo perdería a súa vixencia ao finalizar a intervención.
De acordo co anterior, e debido á persistencia no incumprimento na prestación dos servizos, procedeuse á resolución dos respectivos contratos de servizo de transporte sanitario urxente e non urxente e á súa posterior licitación e adxudicación. Por este motivo, a resolución dos contratos implica a finalización da intervención acordada no seu día, a cal procede deixar sen efecto.
Así pois, de conformidade co artigo 8 da Lei 19/2013, do 9 de setembro, de transparencia, acceso á información pública e bo goberno, e co artigo 16 da Lei 1/2016, do 18 de xaneiro, de transparencia e bo goberno, dáse publicidade da Resolución do presidente do Servizo Galego de Saúde, do 27 de setembro de 2024, pola que se deixa sen efecto a Resolución do 24 de xuño de 2024 pola que se encarga á empresa pública Tecnologías y Servicios Agrarios, S.A., S.M.E. M.P. (Tragsatec), como medio propio personificado, para o apoio técnico e administrativo na xestión da intervención acordada respecto dos contratos de servizos de transporte sanitario de Vigo.
Santiago de Compostela, 2 de outubro de 2024
RESOLUCIÓN do 7 de outubro de 2024, da Secretaría Xeral de Emprego e Relacións Laborais, pola que se dá publicidade ás axudas concedidas ao abeiro da Orde do 27 de decembro de 2023 pola que se establecen as bases reguladoras para a concesión, en réxime de concorrencia competitiva, de subvencións ás entidades colaboradoras da Rede Eusumo para realizar actividades de promoción e impulso do cooperativismo e da economía social, e se convocan para os anos 2024 e 2025 (código de procedemento TR811A).
Consellería de Emprego, Comercio e Emigración — III. Outras disposicións — 16/10/2024

En cumprimento do disposto no artigo 4.1 da Orde do 27 de decembro de 2023 pola que se establecen as bases reguladoras para a concesión, en réxime de concorrencia competitiva, de subvencións ás entidades colaboradoras da Rede Eusumo para realizar actividades de promoción e impulso do cooperativismo e da economía social, e se convocan para os anos 2024 e 2025 (DOG núm. 17, do 24 de xaneiro de 2024), resolvo que se publiquen as subvencións concedidas que se indican no anexo, cun importe total de 654.988,87 euros, con cargo ás aplicacións orzamentarias 44.04.324C.444.0, 44.04.324C.445.0, 44.04.324C.460.0 e 44.04.324C.481.1 dos orzamentos xerais da Comunidade Autónoma de Galicia para os exercicios 2024 e 2025.
Santiago de Compostela, 7 de outubro de 2024
Aplicación 44.04.324C.444.0
Aplicación 44.04.324C.460.0
Aplicación 44.04.324C.481.1
RESOLUCIÓN do 20 de setembro de 2024, da Dirección Xeral de Patrimonio Natural, pola que se publican os concellos, as empresas, as persoas físicas e as entidades (asociacións e CMVMC) beneficiarios das subvencións concedidas en virtude da Orde do 18 de marzo de 2024 pola que se establecen as bases reguladoras e a convocatoria, para os anos 2024 e 2025, das axudas a investimentos non produtivos vinculados á realización de obxectivos ambientais nos parques naturais de Galicia, cofinanciadas co Fondo Europeo Agrícola de Desenvolvemento Rural (Feader) no marco do Plan estratéxico da PAC 2023-2027 en Galicia, en réxime de concorrencia competitiva.
Consellería de Medio Ambiente e Cambio Climático — III. Outras disposicións — 16/10/2024

De conformidade co establecido no artigo 15.1 da Lei 9/2007, do 13 de xuño, de subvencións de Galicia, procédese á publicación das subvencións concedidas.
De acordo co anterior,
Publicar no
Diario Oficial de Galicia
as axudas concedidas en virtude da Orde do 18 de marzo de 2024 pola que se establecen as bases reguladoras e a convocatoria, para os anos 2024 e 2025, das axudas a investimentos non produtivos vinculados á realización de obxectivos ambientais nos parques naturais de Galicia, cofinanciadas co Fondo Europeo Agrícola de Desenvolvemento Rural (Feader) no marco do Plan estratéxico da PAC 2023-2027 en Galicia, en réxime de concorrencia competitiva.
As axudas destínanse a actuacións previstas na Intervención 6871, investimentos non produtivos en servizos básicos no medio natural (subintervención 68710_01.-RN 2000), do Plan estratéxico da PAC 2023-2027 de Galicia, e están financiadas polo Fondo Europeo Agrícola de Desenvolvemento Rural (Feader) nun 80 %, polo Ministerio de Agricultura, Pesca e Alimentación nun 6 %, e pola Xunta de Galicia nun 14 %.
A finalidade das subvencións é a de contribuír a deter e inverter a perda de biodiversidade, potenciar os servizos ecosistémicos e conservar os hábitats e as paisaxes das terras agrícolas galegas dentro dos parques naturais de Galicia ou nas súas áreas de influencia socioeconómica. O obxectivo é promover a conservación e valorización do patrimonio natural e cultural dos parques naturais de Galicia ou das súas áreas de influencia socioeconómica. Incluiranse axudas destinadas a investimentos non produtivos vinculados á realización de obxectivos ambientais nos parques naturais de Galicia, que responden aos criterios ou actuacións tipificadas no artigo 4 da Orde do 18 de marzo de 2024, con cargo ás aplicacións orzamentarias 36.04.541B.760.0, 36.04.541B.770.0, 36.04.541B.780.0 e 36.04.541B.781.0.
As contías e persoas beneficiarias por cada unha das liñas relaciónanse nos anexos I, II, III e IV desta resolución.
As axudas a concellos e persoas físicas foron aprobadas polas resolucións da directora xeral de Patrimonio Natural do 12.8.2024 e 30.8.2024, respectivamente, e as axudas a entidades e empresas o día 5.9.2024.
Santiago de Compostela, 20 de setembro de 2024
RESOLUCIÓN do 27 de setembro de 2024, da Dirección Xeral de Recursos Humanos, pola que se autoriza e se publica o acordo adoptado pola Comisión Central de Seguimento do Pacto sobre selección de persoal estatutario temporal do Sistema público de saúde de Galicia.
Servizo Galego de Saúde — III. Outras disposicións — 04/10/2024

De conformidade coas competencias previstas nas normas I.6.1 do Pacto sobre selección de persoal estatutario temporal, asinado o 13 de xuño de 2016, no seo da Comisión Central de Seguimento do devandito pacto, na reunión mantida o 27 de setembro de 2024, adoptouse o acordo que se recolle nesta resolución.
Santiago de Compostela, 27 de setembro de 2024
Modificación da data de valoración de requisitos e méritos para a actualización das listas de persoal licenciado sanitario de atención hospitalaria do ano 2024:
De modo excepcional –con motivo da finalización no mes de setembro de 2024 do colectivo de residentes que, polo atraso xerado durante a pandemia do coronavirus SARS-CoV-2, iniciou no mesmo mes do ano 2020 a formación nas especialidades de catro anos–, na actualización de todas as listas de licenciados/as sanitarios/as de atención hospitalaria que se leve a cabo ao longo do ano 2025 teranse en conta todas as inscricións rexistradas ata o 31 de outubro de 2024 e valoraranse todos os méritos causados ata o 15 de outubro de 2024.
RESOLUCIÓN do 30 de setembro de 2024 pola que se dá publicidade das axudas concedidas ao abeiro da Resolución do 29 de xaneiro de 2024 pola que se establecen as bases reguladoras para a concesión de subvencións, en réxime de concorrencia competitiva, para proxectos de enerxías renovables de uso térmico no sector residencial, en ámbitos non urbanos, así como a selección das entidades colaboradoras que participarán na súa xestión, e se procede á súa convocatoria para o ano 2024, cofinanciadas polo Fondo Europeo de Desenvolvemento Rural (Feader) no marco do Plan estratéxico da PAC 2023-2027 en Galicia (códigos de procedemento IN421H e IN421P).
Axencia Instituto Enerxético de Galicia — III. Outras disposicións — 04/10/2024

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa, o crédito orzamentario a que se imputen, o beneficiario, a cantidade concedida e a finalidade ou finalidades da subvención,
Na súa virtude, esta dirección
Publicar no
Diario Oficial de Galicia
as axudas concedidas ao abeiro da Resolución do 29 de xaneiro de 2024 pola que se establecen as bases reguladoras para a concesión de subvencións, en réxime de concorrencia competitiva, para proxectos de enerxías renovables de uso térmico no sector residencial, en ámbitos non urbanos, así como a selección das entidades colaboradoras que participarán na súa xestión, e se procede á súa convocatoria para o ano 2024, cofinanciadas polo Fondo Europeo de Desenvolvemento Rural (Feader) no marco do Plan estratéxico da PAC 2023-2027 en Galicia (códigos de procedemento IN421H e IN421P).
Santiago de Compostela, 30 de setembro de 2024
Finalidade: axudas para proxectos de enerxía renovables de uso térmico, no sector residencial.
Aplicacións orzamentarias: 09.A3.733A.780.1, 09.A3.733A.780.2, 09.A3.733A.780.3, 09.A3.733A.781.1 e 09.A3.733A.781.6.
Cun orzamento de 2.000.000,00 €.
Estas axudas están cofinanciadas polo Fondo Europeo de Desenvolvemento Rural (Feader) no marco do Plan estratéxico da PAC 2023-2027 en Galicia.
RESOLUCIÓN do 30 de setembro de 2024 pola que se dá publicidade das axudas concedidas ao abeiro da Resolución do 29 de xaneiro de 2024 pola que se establecen as bases reguladoras para a concesión de subvencións, en réxime de concorrencia competitiva, para proxectos de enerxía fotovoltaica no sector residencial, en ámbitos non urbanos, así como a selección das entidades colaboradoras que participarán na súa xestión, e se procede á súa convocatoria para o ano 2024, cofinanciadas polo Fondo Europeo de Desenvolvemento Rural (Feader) no marco do Plan estratéxico da PAC 2023-2027 en Galicia (códigos de procedemento IN421N e IN421O).
Axencia Instituto Enerxético de Galicia — III. Outras disposicións — 04/10/2024

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa, o crédito orzamentario a que se imputen, o beneficiario, a cantidade concedida e a finalidade ou finalidades da subvención,
Na súa virtude, esta dirección
Publicar no Diario Oficial de Galicia as axudas concedidas ao abeiro da Resolución do 29 de xaneiro de 2024 pola que se establecen as bases reguladoras para a concesión de subvencións, en réxime de concorrencia competitiva, para proxectos de enerxía fotovoltaica no sector residencial, en ámbitos non urbanos, así como a selección das entidades e colaboradoras que participarán na súa xestión, e se procede á súa convocatoria para o ano 2024, cofinanciadas polo Fondo Europeo de Desenvolvemento Rural (Feader) no marco do Plan estratéxico da PAC 2023-2027 en Galicia (códigos de procedemento IN421N e IN421O).
Santiago de Compostela, 30 de setembro de 2024
Finalidade: axudas para proxectos de enerxía fotovoltaica no sector residencial.
Aplicacións orzamentarias: 09.A3.733A.780.5 e 09.A3.733A.781.7. Cun orzamento de 1.500.000,00 €.
Estas axudas están cofinanciadas polo Fondo Europeo de Desenvolvemento Rural (Feader) no marco do Plan estratéxico da PAC 2023-2027 en Galicia.
ORDE do 15 de novembro de 2024 pola que se dispón o nomeamento dun membro do Consello Galego de Universidades.
Consellería de Educación, Ciencia, Universidades e Formación Profesional — II. Autoridades e persoal — 25/11/2024

Mediante a Orde do 21 de outubro de 2022 nomeáronse os representantes do Parlamento de Galicia no Consello Galego de Universidades por expiración do mandato dos representantes nomeados mediante a Orde do 19 de febreiro de 2018.
O Decreto 98/2014, do 17 de xullo, polo que se aproba o Regulamento do Consello Galego de Universidades, regula a composición deste órgano colexiado e, no seu artigo 5.1.h), establece que formarán parte do del catro membros designados pola comisión do Parlamento de Galicia competente en materia universitaria, en proporción á súa representación no Pleno do Parlamento.
O artigo 8 do Regulamento do Consello Galego de Universidades dispón que a duración do mandato dos membros de designación parlamentaria será de catro anos. Transcorrido o período indicado, expira o período de mandato dos catro membros designados polo Parlamento de Galicia.
Segundo establece o artigo 9.2 do citado Decreto 98/2014, no caso de renuncia, a persoa substituta será designada polo tempo que falte para a conclusión do correspondente mandato.
Así mesmo, a alínea a) do número 3 do citado artigo 9 establece que, no caso de renuncia, esta deberá presentarse por escrito á persoa titular da presidencia da comisión parlamentaria competente en materia universitaria, quen a comunicará á persoa titular da consellería competente en materia de universidades para a súa publicación no
Diario Oficial de Galicia
, e producirá efectos a partir desta data.
Con data do 12 de novembro de 2024 a Presidencia da Comisión 4ª, Educación e Cultura, comunicou á Consellería de Educación, Ciencia, Universidades e Formación Profesional que o día 7 de novembro de 2024 designou como representante do Parlamento no Consello Galego de Universidades a Ana Isabel García Arias, en substitución por renuncia de Montserrat Valcárcel Armesto.
O artigo 9.3.b) do Decreto 98/2014 establece que as vacantes que se produzan entre os membros elixidos polo Parlamento, antes da finalización do seu mandato, cubriranse polo mesmo procedemento empregado para a súa designación, no prazo máximo de tres meses, e entenderase nomeado o membro substituto polo período que reste do anterior mandato.
Por todo iso,
Artigo único
O nomeamento de Ana Isabel García Arias como membro do Consello Galego de Universidades designada pola Comisión 4ª do Pleno do Parlamento de Galicia, en substitución por renuncia de Montserrat Valcárcel Armesto, e polo tempo que resta para a finalización do seu mandato.
Disposición derradeira
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 15 de novembro de 2024
ORDE do 30 de outubro de 2024 pola que se nomean membros do Consello Reitor da entidade pública empresarial Augas de Galicia.
Consellería de Medio Ambiente e Cambio Climático — II. Autoridades e persoal — 25/11/2024

O 13 de xaneiro de 2012 publicouse no Diario Oficial de Galicia o Decreto 32/2012, do 12 de xaneiro, polo que se aproba o Estatuto da entidade pública empresarial Augas de Galicia que, no seu artigo 5, configura o Consello Reitor como un dos seus órganos de goberno e, no seu artigo 7, indica que é o órgano colexiado de goberno de Augas de Galicia.
A composición do Consello Reitor fíxase no artigo 7 do Estatuto da entidade pública empresarial Augas de Galicia, en que se indica que está integrado pola Presidencia, que corresponde a quen desempeñe a de Augas de Galicia; a Vicepresidencia, que corresponde a quen desempeñe a Dirección da entidade, e que, ademais, formarán parte del, entre outros, tres vogais representantes das entidades locais propostos pola Federación Galega de Municipios e Provincias.
O 24 de xuño de 2021 publicouse no Diario Oficial de Galicia a Orde do 3 de xuño de 2021 pola que se nomean os membros do Consello Reitor da entidade pública empresarial Augas de Galicia (corrección de erros no Diario Oficial de Galicia do 15 de xullo).
O artigo 7.5 do Estatuto da entidade pública empresarial Augas de Galicia prevé que os vogais cesarán automaticamente cando perdan a representación do órgano propoñente ou polo que foron designados. Tal é o suposto dun titular e do seu suplente, representantes das entidades locais, logo de que a Federación Galega de Municipios e Provincias comunicase a proposta de nomeamento dun novo titular e do seu suplente.
Por todo isto, en virtude do establecido no artigo 7.5 do Estatuto da entidade pública empresarial Augas de Galicia, e das atribucións que me confire a Lei 1/1983, do 22 de febreiro, de normas reguladoras da Xunta e da súa Presidencia,
Primeiro. En substitución da persoa titular da Alcaldía de Cervo, vogal titular nomeado pola Orde do 3 de xuño de 2021, que cesou automaticamente, noméase vogal titular do Consello Reitor da entidade pública empresarial Augas de Galicia, en representación das entidades locais, a persoa titular da Vicepresidencia Primeira da Federación Galega de Municipios e Provincias.
Segundo. En substitución da persoa titular da Alcaldía de Padrón, vogal suplente nomeado pola Orde do 3 de xuño de 2021, que cesou automaticamente, noméase vogal suplente do Consello Reitor da entidade pública empresarial Augas de Galicia, en representación das entidades locais a persoa titular da Alcaldía do concello de Cartelle.
Santiago de Compostela, 30 de outubro de 2024
DECRETO 187/2024, do 15 de novembro, polo que se encarga o despacho dos asuntos da Presidencia, durante a ausencia do seu titular, ao conselleiro de Presidencia, Xustiza e Deportes.
Presidencia da Xunta de Galicia — II. Autoridades e persoal — 19/11/2024

Con motivo da ausencia do presidente da Xunta de Galicia, por mor dunha viaxe á República Federativa do Brasil, cómpre prover a súa substitución durante o tempo de duración desta.
Polo tanto, en uso das atribucións que me confire o artigo 26.7 da Lei 1/1983, do 22 de febreiro, reguladora da Xunta e da súa Presidencia, e conforme o establecido no Decreto 44/2024, do 14 de abril, polo que se nomean os titulares das consellerías da Xunta de Galicia,
Artigo único
Durante a ausencia do presidente da Xunta de Galicia, con motivo da súa viaxe á República Federativa do Brasil, encárgaselle o despacho dos asuntos da Presidencia, ata o seu regreso, ao conselleiro de Presidencia, Xustiza e Deportes.
Santiago de Compostela, quince de novembro de dous mil vinte e catro
EXTRACTO da Resolución do 15 de novembro de 2024 pola que se amplía o crédito dispoñible establecido na Resolución do 1 de xullo de 2024, pola que se dá publicidade ao acordo do Consello de Dirección que aproba as bases reguladoras das axudas extraordinarias á industria da automoción en Galicia (liña A) e se procede á súa convocatoria para o ano 2024, en réxime de concorrencia non competitiva (código de procedemento IG300I).
Instituto Galego de Promoción Económica — III. Outras disposicións — 21/11/2024

IBDNS (Identif.): 771853.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (https://www.pap.minhap.gob.es/bdnstrans/index).
Primeiro.
Importe
Modifícase a dotación orzamentaria das bases reguladoras que queda establecida do xeito seguinte:
Os créditos dispoñibles para concesións nesta convocatoria aboaranse con cargo á aplicación orzamentaria 09.A1.741A.7700 e por un importe de 12.000.000 € no ano 2024.
Santiago de Compostela, 15 de novembro de 2024
EXTRACTO da Resolución do 4 de novembro de 2024 pola que se establecen as bases reguladoras de subvencións, en réxime de concorrencia competitiva, a salas de artes escénicas de titularidade privada, e se procede á súa convocatoria para o ano 2025 (código de procedemento CT402D).
Axencia Galega das Industrias Culturais — III. Outras disposicións — 20/11/2024

BDNS (Identif.): 796736.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poden obter a condición de persoas beneficiarias das subvencións as persoas físicas (autónomas) e persoas xurídicas privadas xestoras de salas de artes escénicas, con domicilio ou sucursal en Galicia ou nun territorio membro da Unión Europea ou asociado ao Espazo Económico Europeo, sempre que se dean as seguintes circunstancias:
a) A persoa solicitante deberá estar en posesión da correspondente licenza de apertura da sala para poder desenvolver a axuda que solicita.
b) A sala deberá ter unha capacidade igual ou inferior a 150 localidades.
c) A persoa solicitante deberá acreditar que a sala para a cal solicita a axuda realizou un mínimo de 50 representacións no ano 2024.
Segundo. Finalidade
Estas axudas teñen por finalidade impulsar e apoiar as salas privadas de exhibición non só na súa programación habitual, senón tamén como espazos de encontro de intercambios de experiencias entre os profesionais que conforman o sector escénico galego.
Terceiro. Bases reguladoras
Resolución do 4 de novembro de 2024 pola que se establecen as bases reguladoras de subvencións, en réxime de concorrencia competitiva, a salas de artes escénicas de titularidade privada, e se procede á súa convocatoria para o ano 2025 (código de procedemento CT402D).
Cuarto. Importe
O crédito asignado ao financiamento da subvención será de 215.000 euros, con cargo á aplicación orzamentaria 13.A1.432B.770 do orzamento xeral da Agadic para o exercicio 2025, código de proxecto 2015-0003.
Quinto. Prazo de presentación de solicitudes
O prazo para a presentación das solicitudes será dun mes contado desde o día seguinte ao da publicación da correspondente convocatoria no Diario Oficial de Galicia.
Santiago de Compostela, 4 de novembro de 2024
RESOLUCIÓN do 15 de novembro de 2024 pola que se amplía o crédito dispoñible establecido na Resolución do 1 de xullo de 2024, pola que se dá publicidade ao acordo do Consello de Dirección que aproba as bases reguladoras das axudas extraordinarias á industria da automoción en Galicia (liña A) e se procede á súa convocatoria para o ano 2024, en réxime de concorrencia non competitiva (código de procedemento IG300I).
Instituto Galego de Promoción Económica — III. Outras disposicións — 21/11/2024

Mediante a Resolución do 1 de xullo de 2024 publicouse o acordo do Consello de Dirección do Igape que aproba as bases reguladoras das axudas extraordinarias á industria da automoción en Galicia e se procede á súa convocatoria para o ano 2024, en réxime de concorrencia non competitiva (
DOG núm.
127, do 2 de xullo).
No punto terceiro da resolución prevíase unha dotación orzamentaria para concesións na liña A de 10.000.000,00 € na partida 09.A1.741A.7700 para o presente ano 2024.
As axudas, acollidas ao réxime
de minimis
, teñen unha intensidade do 70 % da base subvencionable cun máximo de 300.000,00 €.
O peche do prazo de solicitudes foi o 31 de outubro e constan presentadas, para a liña A, 76. Tendo en conta o orzamento previsto, quedarían 13 solicitudes desta liña sen atender. A liña B xa foi totalmente resolta e quedou un remanente de 7.607.150,03 €.
A convocatoria establece que unha vez rematado o prazo de solicitudes, no caso de esgotamento do crédito dunha das liñas, poderá incrementarse co remanente da outra, se o houber, mediante resolución da persoa titular da Dirección Xeral do Igape.
Tendo en conta, ademais, que estas axudas se conceden sobre custos realizados ou que se van realizar en forma de pagamento anticipado ao 100 % e a xustificación ten que presentarse ata o 16 de decembro de 2024, polo que todo o crédito se utilizará dentro desta anualidade de 2024.
Por todo o anterior, de conformidade coas facultades que teño conferidas,
Primeiro. Amplíase o crédito da liña A en 2.000.000,00 € na anualidade 2024, procedente do remanente do crédito da liña B. O dito crédito está previsto no punto terceiro da Resolución do 1 de xullo de 2024, pola que se dá publicidade ao acordo do Consello de Dirección que aproba as bases reguladoras das axudas extraordinarias á industria da automoción en Galicia (
DOG núm.
127, do 2 de xullo), e queda establecido do seguinte xeito:
Segundo. Esta ampliación de crédito non supón a apertura de prazo para presentar novas solicitudes nin o inicio dun novo cómputo de prazo para resolver.
Terceiro. Esta resolución entrará en vigor o mesmo día da súa publicación no
Diario Oficial de Galicia
.
Santiago de Compostela, 15 de novembro de 2024